Odense Adresse-Contoirs Efterretninger, 1848-03-28
Odense. Den 25 ds. udkom det første Nummer af Rendsburger Tageblatt, der i sin officielle Deel indeholder en Bekjendtgjørelse fra den provisoriske Regjering, at dens Dekretter skulle have fuld Kraft og Gyldighed, naar de ere underskrevne af to af dens Medlemmer, saavelsom 3 provisoriske Anordninger, nemlig at Pressen er fri, at offentlige Forsamlinger kunne afholdes uden at der er indhentet Politiets Tilladelse og at de Kommuner, der ønske at oprette en Borgervæbning, skulle gjøre det i Forbindelse med Stedets Øvrighed og underrette den provisoriske Regjering om deres Forehavende; disse 3 Anordninger ere tillige underskrevne af Advocat Bremer. - Bladets ikke-officielle Deel beretter at det slesvigske Dragonregiment (skulde hedde en Deel deraf) er rykket ind i Rendsborg den 24de om Aftenen Kl. 10 under Ritmester Fürsen-Bachmann; af Officererne fulgte ellers kun Jrminger, Wasmann og Rumohr; Studenterne fra Kiel vare ankomne til Rendsborg. Den 25de stilledes Turnerne, Studenterne og det 5te Jægerkorps under Kapt. Michelsens Kommando; Prindsen af Augustenborg havde holdt en Tale til Studenterne og sagt at de vilde blive forlagte ud paa Landet for at øves i at lade og fore med Sikkerhed; det var Hovedsagen, Exercering havde ikke stort at betyde; iøvrigt haabede han, at det ikke vilde komme til Kamp (?). Kl. 2 indrykkede Liniebataillonen fra Glückstadt under Major Bünningen og Kapitainerne Koppe, Hansen og H. Hansen; Lieut. Normann var med 100 Md. bleven i Glückstadt for at bevogte Tugthuset; Oberst Lobedanz havde taget sin Afskeed; Pluraliteten af Officererne havde ikke villet underskrive nogen Forpligtelse og ikke at bære Vaaben mod SchlesvigHolstein, de vare flygtede fra Glückstadt, men skulle efter Forlydende være anholdte og bragte tilbage af Bønderne i Omegnen. Kl. 4 siges at Fæstningen Rendsborg, var sikkret mod et Angreb og de exponerede Bastioner, besatte med Kanoner. Major Fabricius var afsendt til Jtzehoe for at føre det derværende Dragonregiment, til Rendsborg (Udfaldet af hans Mission er endnu ikke bekjendt; Dragonregimentet i Jtzehoe tæller ikke faa brave danske Officerer). Hver Time ankom til Hovedqvarteret i Rendsborg Deputationer fra Stad= og Land distrikter for at hilse den provisoriske Regjering og at bede om Vaaben. (Om der blandt disse Deputationer ere nogle fra Landdistrikterne i Slesvig omtales ikke; talrige Flygtninge, der ere passerede herigjennem berette, at i det nordlige Slesvig ere Landdistrikternes Beboere overalt ivrigen dansksindede og i det sydlige Slesvig ønske de Rolighed og naar de forlange Vaaben, er det for at beskytte sig mod mulige Jndfald af Friskarer; af det 4de Jægerkorps have kun tvende Officerer, Lange og Bassewitz erklæret sig for den provisoriske Regjering, ogsaa de to høistkommanderende Officerer i Rendsborg have taget deres Afsked. Stæderne Slesvig, Tønder og Apenrade have anerkjendt den provisoriske Regjering; ogsaa Flensborg har gjort det, men Man antager for vist, at denne Stad atter med Glæde vil erklære sig for Danmark, saasnart de danske Tropper vise sig; i Haderslev havde Agenter af den provisoriske Regjering afsat Magistraten, men Borgerskabet har atter indsat den).